
Danmarks  ældste 
medlem,  Torkil 
Dressø,  har  også, 
med  sin  hustru 
Sara,  det 
længstvarende 
ægteskab  i 
Kirken. 

Kunne  nogen  levere  en  garanteret  opskrift 
på  et  langt  liv  og  et  godt  ægteskab,  ville 
der  nok  være  mange,  der  ville  spidse  øre 
og  lytte.  Bror  og  søster  Dressø  fra 
Frederiksberg  Ward  er  ikke  bange  for  at 
give  deres  besyv  med,  og  de  taler  ud  fra 
erfaring.  Et  langt  livs  erfaring.  Ja,  næsten  et 
helt  århundrede. 


Torkil  og  Sara  Dressø  kunne  fejre  deres  krondiamantbryllup  i 
oktober  måned.  (FOTO:  TD) 


Vær  noget  for  hinanden, 
er  Sara  Dressøs  bud  på 
et  lykkeligt  ægteskab.  Alle 
har  så  travlt  nu  om  stunder, 
de  har  slet  ikke  tid  til  at 
være  noget  for  hinanden. 
Det  vigtigste  er  nok,  at  give 
sig  tid  til  den  anden. 

-Jeg  har  sagt  undskyld, 
tilføjer  bror  Dressø,  der 
med  sine  snart  99  år  er 
Danmarks  ældste  medlem 
af  Kirken. 

Og  tid  er  netop  noget 
bror  og  søster  Dressø  har 
haft  meget  af  I  skrivende 
stund  fejrer  dette  bemær- 
kelsesværdige ægtepar 
deres  krondiamantbryllup 
sammen,  hvilket  betyder,  at 


de  har  været  gift  i  65  år. 
Det  er  en  bedrift  i  dagens 
Danmark. 

Deres  bekendtskab 
begyndte  romantisk  nok  på 
et  herskabeligt  gods,  hvor 
han  var  chauffør,  og  hun 
tjente  som  stuepige  for  de 
adelige. 

I  adskillige  år  har  både 
Torkil  og  Sara  arbejdet  for 
herskabelige  folk,  og  denne 
indflydelse  har  nok  sat  sit 
præg  på  deres  liv. 

Der  er  ikke  mange  med- 
lemmer af  Kirken  i  Dan- 
mark, der  har  set  bror 
Dressø  uden  sit  faste  ken- 
detegn: en  butterfly. 
Næsten  ligegyldigt  hvilken 


form  for  aktivitet,  der  i  åre- 
nes løb  har  været  indkaldt 
til,  kunne  man  næsten  tage 
det  for  givet,  at  bror  Dressø 
ville  ankomme  flot  og  stilig 
med  sin  elegante  butterfly. 

Men  stil  og  store  gods  er 
ikke  det,  som  bror  og  søster 
Dressø  betegner  som  det 
mest  indholdsrige  i  deres 
liv.  Det  er  tværtimod  evan- 
geliet. 

Kirken  det  vigtigste 
vi  har 

-Kirken  er  den  største 
rigdom,  vi  har  erhvervet  os 
her  på  jorden,  siger  søster 
Dressø,  der  selv  blev  med- 
lem afKirkeni  1953. 


Hun  blev  i  1945  ramt  af 
polio  og  døjede  i  mange  år 
med  lammelser  og  tilstø- 
dende meningitis.  På  et 
tidspunkt,  hvor  livet  var 
svært  og  syntes  uretfærdigt, 
bad  søster  Dressø  til  Gud 
om  hjælp. 

-Jeg  bad  simpelthen 
Gud  om  at  hjælpe  mig  til  at 
komme  nærmere  til  ham. 
Til  gengæld  ville  jeg  så  gøre 
alt,  hvad  han  bad  mig  om, 
fortæller  søster  Dressø. 

Ganske  kort  tid  efter 
denne  bøn  stod  to  missio- 
nærer ved  hendes  dør  og 
ville  forkynde  evangeliet. 
Missionærerne  blev  budt 
indenfor,  men  Torkil  var 

ikke  rigtig  interesseret.  Han 
gik,  da  de  kom  igen. 

Men  Sara  Dressø  havde 
fået  et  svar  på  sin  bøn,  og 
hun  havde  lovet  Herren,  at 

Hjemmets  mange  læsere 
kunne  for  nogle  år  siden  læse 
alt  om  Sara  og  Torkils  lange 
liv  og  også  om  deres 
medlemsskab  af  Kirken. 

*  ■    (Hjermnet  nr.  38,  september  1991) 

hun  ville  gøre  hvad  som 
helst,  han  bad  om,  så  inden 
længe  fik  hun  Torkils  tilla- 
delse til  at  blive  døbt. 


-Når  Sara  sådan  var  i 
kirke  om  søndagen,  fik  jeg 
ikke  rigtig  lavet  noget,  for- 
tæller Torkil,  der  efterhånden 
begyndte  at  tænke,  at  han 

jo  lige  så  godt  kunne  gå 

med. 

I       Der  skulle  dog  en 
energisk  fuldtidsmissio- 
nær  til,  til  at  skubbe  lidt 
til  ham.  Den  unge  missio- 
nær spurgte  Sara,  hvorfor 
hendes  mand  ikke  var 
medlem,  og  hun  svarede, 
I   at  det  måtte  han  da  selv 
spørge  ham  om. 

Det  gjorde  denne  unge 
ældste,  hvortil  Torkil  sva- 
rede: "Det  bliver  jeg  jo 
nok  også  en  gang". 

Missionæren  spurgte 
så:  "Hvad  med  på  søn- 
dag?" hvilket  Torkil  sagde 
ja  til,  da  han  troede,  det 
slet  ikke  kunne  lade  sig 
gøre. 

Blev  døbt 

Men  til  Torkils  store  over- 
raskelse kunne  alt  tilsynela- 
dende lade  sig  gøre.  Han 
blev  døbt  den  søndag  i  1955 
blot  to  år  efter  sin  hustru. 

Henholdsvis  42  og  44  år 
i  Herrens  tjeneste,  der  har 


inkluderet  alt  fra  distrikts- 
præsident,  primarylærer  og 
dørvogter  til  fuldtidsmissio- 
nærer. 

Bror  og  søster  Dressø 
skrev  kirkehistorie,  da  de 
under  deres  3  år  lange  fuld- 
tidsmission  i  Den  Danske 
Mission  ordnede  og  repare- 
rede ikke  blot  en,  men  flere 
kirkebygninger,  og  tilmed 
også  var  med  til  at  bygge  en 
helt  ny  kirke  i  Fredericia. 
Bror  og  søster  Dressø  vil 
sent  blive  glemt  i  den 
nuværende  Århus  Stav  for 
deres  utrolige  indsats  med 
bygninger  både  i  Randers, 
Kolding,  Frederikshavn  og 
Fredericia.  Ofte  arbejdede 
disse  to  hele  dagen  med 
hårdt  fysisk  arbejde,  for  så 
at  gå  ud  og  missionere  om 
aftenen. 

-Vi  var  nær  aldrig  kom- 
met hjem  fra  vores  mission, 
fortæller  Torkil. 

Det  var  missionspræsi- 
dent  Don  L.  Christensen, 
der  fik  os  til  at  tage  afsted, 
men  da  præsident  Pehrson 
kom  til,  bad  han  os  ind- 
trængende om  at  fortsætte, 
fortæller  søster  Dressø,  der 
er  utrolig  glad  for  den  tid. 


de  kunne  bruge  til  at  tjene 
Herren  fuldtid. 

Hvad  med  fremtiden? 

Tør  man  spørge,  hvad 
fremtiden  bringer  for  en 
mand,  der  snart  fylder  99 
og  har  levet  et  langt  og 
spændende  liv? 

-Ja  da,  siger  Torkil,  det 
må  man  godt.  Han  regner 
ikke  selv  med  at  blive  100, 
men  det  er  Sara  sikker  på, 
at  han  gør. 

Krondiamantbryluppet 
bliver  derfor  heller  ikke  fej- 
ret i  den  helt  store  stil,  for 
det  varer  jo  ikke  så  længe, 
inden  Torkil  fylder  rundt, 
og  det  skal  fejres. 

Indtil  da  fortsætter  Sara 
og  Torkil  sikkert  nok  med 
deres  hverdag,  som  de  selv 
er  totalt  ansvarlige  for.  De 
handler  selv,  gør  rent,  laver 
mad  og  udover  deres  aktive 
virke  i  Kirken  er  de  også 
meget  engageret  i  deres 
børne-  og  oldebørns  liv. 

"Kirkenyt"  ønsker  Sara 
og  Torkil  hjertelig  tillykke 
med  bryllupsdagen  og 
ønsker  dem  endnu  mange 
gode  år. 

Susanne  Perkins 


Hele  gruppen  foran  museets 
kopi  af  Dannevirke  kirke. 

(FOTO:  Larsm) 


Den  9.  august 
samledes  18  unge 
diakoner  og 
bikubepiger  i 
Odense  til  deres 
årlige  fællesaktivitet. 

Under  temaet  "Danskere 
på  prærien"  samledes 
18  unge  med  deres  ledere 
og  forældre  på  denne 
meget  varme  sommerdag  til 
en  række  fællesaktiviteter. 
HoUufgård  Museum  i 
udkanten  af  Odense  dan- 
nede rammen  om  de  første 
aktiviteter.  Museet  viste 
under  samme  tema  "Dan- 
skere på  prærien"  en  flot 
udstilling  om  de  første  dan- 
ske udvandrere,  der  slog  sig 
ned  i  staten  Nebraska  og 
der  skabte  sig  en  ny  til- 
værelse. Byer  som  Nysted, 
Dannebrog  og  Dannevirke 
er  kendte  navne  i  staten 
den  dag  i  dag.  Der  blev  vist 
et  originalt  præriehus  i  ler 
og  græs.  En  kopi  af  Danne- 
virkes trækirke  var  opført 
og  righoldigt  udsmykket 
med  originale  effekter, 
gravsten,  samt  andre  mon- 
tager i  naturlig  størrelse. 
Den  guidede  beskrivelse 
illustrerede  nybyggernes  kår 
og  omstændigheder  i 
1860'erne  og  op  til  vor  tid. 
En  spændende  indledning 
for  alle. 

Spændende  historisk 
march 

Herefter  fulgte  på  Hol- 
lufgård  park  og  marker  en 
arrangeret  historisk  march 
under  ledelse  af  Brigham 
Young  alias  Jan  Birk,  Oden- 
se 2.  Ward,  der  bragte  hele 
gruppen  igennem  den 
historiske  vandring  pione- 
rerne foretog  under  Brig- 
ham Youngs  ledelse  fra 
Winter  Quarters  til 
Saltsødalen  i  foråret  til 
sommeren  1847. 

Bror  Jan  Birk  fortalte 
spændende  om  de  helliges 
tur  og  stederne  de  passere- 
de, som  Platte  River, 
Chimney  Rock,  Fort 
Laramie,  Sweetwater  River 
til  Echo  Canyon  i  Utah. 
De  levende  Bison- okser  på 
markerne  skabte  spænding, 
men  var  også  med  til  at 
tydeliggøre  erindringen  om 
de  store  flokke  af  okser, 
der  engang  herskede  på  de 


vidtstrakte  amerikanske 
prærier. 

Mad  og  dans  i  kirken 

Spisningen  om  aftenen 
blev  indtaget  i  kirkebygnin- 
gen i  Odense.  Kirsten  Sun- 
dahl  sikrede,  at  alle  fik 
rigeligt  og  blev  mætte, 
appetitten  manglede  ikke 
noget. 

Resten  af  aftenen  blev 
også  afholdt  i  kirken.  Bent 
Bisgaard  sørgede  for,  at  de 
unge  fik  lært  nye  dansetrin 
igennem  45  minutters 
squaredans.  Efter  den 
opvarmning  var  der  almin- 
delig dans  på  prærien  til 
lidt  mere  kendte  toner  fra 
nutiden  disket  op  af  Kre- 
sten Larsen  fra  Odense 
2.  Ward. 

De  unge  morede  sig  og 
fik  anledning  til  at  stifte 
nye  bekendtskaber  på  tværs 
af  bygrænserne. 

En  herlig  ny  gruppe  af 
unge  er  på  vej  til  at  vokse 
op  til  støtte  og  styrke  for 
hinanden. 

Stavens  ledere  kastede 
glans  over  arrangementet 
ved  at  deltage  igennem 
hele  programmet. 

Præsident  Pete  Meline 
fra  stavspræsidentskabet, 
Niels  Erik  Ilskov,  præsident 
for  Unge  Mænd,  og  Marie 
Helene  Pedersen,  præsi- 
dent for  Unge  Piger  deltog. 

Tak  til  alle  fremmødte 
for  smil  og  godt  humør,  der 
resulterede  i  en  vellykket 
dag  for  de  unge. 

Carsten  Larsen  er  med- 
lem af  aktivitetskomiteen  i 
Odense  2.  Ward. 


Nogle  af  Århus  Stavs  diakoner  og  bikube -piger  foran  kopien  af 
Dannevirke  kirke.  (FOTO-.  Larsen) 


Brigham  Young  alias  Jan  Birk  fra  Odense  instruerede  deltagerne 
under  "vandringen  over  prærien".  (FOTO:  Larsen) 


Efter  den  lange  prærievandring  blev  der  g/'ort  spiseophold  i  lejren 
i  kirken.  (FOTO-.  Umen) 

Sibirisk  håndkærre  som 

%^  "...  jiPV** 

gave  til  profeten 


En  håndkærre,  der  er 
bygget  i  Sibirien  og  trukket 
gennem  1 7  byer  i  Rusland 
og  Ukraine,  blev  skænket 
til  præsident  Hinckley  som 
en  gave  af  Irene  Klushina 
Bogdan  fra  Rusland  og 
Tamara  Vizier  fra  Ukraine. 
Håndkærren  var  f^'ldt  med 
mere  end  3000  vidnesbyrd 
og  hilsener  fra  kirkemed- 
lemmer i  Rusland  og  Ukrai- 
ne. Håndkærren  indeholdt 
ligeledes  30  håndlavede 
dukker  klædt  på  i  farverige 
nationaldragter  fra  forskel- 
lige regioner.  Håndkærren 
kom  fra  by  til  by  med  tog  og 
blev  til  slut  fløjet  til  Utah, 
hvor  den  var  med  på  den 
sidste  vandring  i  rekon- 
struktionen af  rejsen  vest- 
på. Håndkærren  er  perma- 
nent udstillet  på  Kirkens 
Museum  for  de  sidste  dages 
helliges  kunst  og  historie. 


(FOTO:  Tamra  Hamhlin) 


Første  spadestik  til  Kirkens 
nye  bygning  i  Salt  Lake  City 


Præsident  Gordon  B. 
Hinckley  annoncerede  i 
april  1996,  at  Kirken  plan- 
lagde at  bygge  en  ny  stor 
bygning,  hvor  Kirkens  med- 
lemmer kunne  samles  til 
konferencer  og  andre  store 
arrangementer. 

Den  24.  juli  1997  blev 
det  første  spadestik  til  byg- 
ningen taget  og  grunden 
indviet  af  profeten  selv,  der 
bl.a.  sagde: 

"Vi  bryder  jorden  denne 


dag,  ligesom  vores  forfædre 
først  brød  jorden  med  deres 
plove  i  denne  dal  for  150  år 
siden". 

Salen  i  den  nye  bygning 
vil  komme  til  at  rumme 
21.000  mennesker,  hvilket 
er  tre  gange  så  mange,  som 
Tabernaklet  på  Tempel- 
pladsen rummer  i  Salt  Lake 
City. 

Den  nye  bygning  forven- 
tes at  stå  færdig  til  general- 
konferencen i  april  år  2000. 


-Vi  har  aldrig  set  noget  i 
Kirkens  historie,  der  ligner 
dette  sagde  præsident  Hin- 
ckley, og  jeg  kan  ikke  fore- 
stille mig,  at  der  bliver  brug 
for  noget  større  i  årene,  der 
kommer  efter  os. 

Den  nye  bygning  vil  bli- 
ve brugt  til  generalkonfe- 
rencer, teaterproduktioner 
og  andre  kirkekonferencer 
og  passende  kulturelle  begi- 
venheder. 

Tabernaklet  på  Tempel- 


pladsen vil  fortsat  huse 
Tabernakelkoret,  og  deres 
ugentlige  radio-  og  tv- 
udsendelse vil  stadigvæk 
komme  derfra. 

Den  nye  bygning  vil  få 
et  pibeorgel  til  brug  ved 
konferencer  og  andre  musi- 
kalske formål. 

Den  nye  bygning  vil  bes- 
tå af  siddepladser  i  3 
niveauer  placeret  i  en  halv- 
cirkel rundt  om  en  scene, 
der  vil  huse  400  korstole 

samt  en  sektion  med  plads 
til  144  ledere. 

Udover  den  store  sal  vil 
bygningen  også  rumme  et 
teater  med  1000  siddeplad- 
ser, en  underjordisk  parke- 
ringskælder og  et  klokke- 
tårn på  37  meter.  Bygnin- 
gens tag  vil  fungere  som 
terrasse,  der  vil  blive  udsty- 
ret med  grønne  områder. 

Præsident  Faust,  anden- 
rådgiver i  Det  Første  Præsi- 
dentskab udtalte,  at  det 
bl.a.  var  bekymring  for  de 
mange  medlemmer,  der 
kommer  langvejs  fra  til 
generalkonferencen,  men 
som  der  ikke  er  plads  til  i 
Tabernaklet,  der  inspirere- 
de til  denne  bygning. 


Præsident  ]ames  E.  Faust,  præsident  Gordon  B.  Hinckley  og  præsident 
Thomas  S.  Monson,  tager,  sammen  med  lokale  regeringsledere,  det  første 
spadestik  til  Kirkens  nye  bygning.  (FOTO-.  Tamra  HambUn) 


Præsident  Hinckley  tager 
personligt  imod  pioneroptoget! 


Til  alle  jer,  der  har  fore- 
taget denne  lange  og 
vanskelige  rejse,  siger  vi 
mange  tak,  sagde  præsident 
Gordon  B.  Hinckley  til  de 
rejsende  i  "1997  Mormon 
Trail  wagon  train". 

-1  har  gjort  noget,  der  er 
ekstraordinært. 

En  stor  forsamling  på 
50.000  mennesker  var  til 
stede  for  at  byde  deltagerne 
af  pionergruppen  velkom- 
men. Vogntoget  begyndte  i 
Omaha  i  staten  Nebraska 
den  21.  april  og  benyttede 
sig  kun  af  pionertidens 
transportmidler  til  den 
1600  km.  lange  rejse  over 
sletterne. 

Optoget  har  også  fået 
den  amerikanske  præsi- 
dent, Bill  Clintons, 
opmærksomhed.  Til  vogn- 
togets deltagere  skrev  han: 
"Jeg  har  den  ære  at  salu- 
tere jer  i  anledning  af  den- 
ne betagende  rekonstrukti- 
on af  mormonernes  vanske- 


lige rejse  og  søgen  efter  reli- 
gionsfrihed." 

-Historien  om  mormon- 
pionererne er  på  mange 
måder  Amerikas  historie. 
Det  er  historien  om  alle, 
der  nogensinde  har  rejst  til 
vore  bredder  for  at  søge  fri- 
hed til  at  tilbede  sådan  som 
deres  samvittighed  bød.  Og 
det  er  historien  om  et  folk, 
der  ved,  at  med  hårdt 
arbejde  og  tro  på  Gud,  kan 
de  opnå  alt,  skrev  den  ame- 
rikanske præsident. 


Over  50.000  mennesker 
modtog  vogntoget  af  1 997,  da 
det  ankom  til  "This  is  the 
place"'  monumentet. 

(FOTO:  Craig  Dimond) 

Rekordstort  antal  unge  på 
tur  til  templet  i  Stockholm! 


For  nogen  kan  det  synes 
som  et  rent  mirakel,  at 
det  lykkedes  hele  selskabet 
at  ankomme  nogenlunde  til 
tiden  og  med  forstanden  i 
behold.  Trods  lidt  begyn- 
dervanskeligheder med 
fødevarerne,  der  fyldte  dob- 
belt så  meget  som  planlagt, 
Henrik  Brydes  sene 
ankomst,  danske  børneven- 
lige klassikere  i  videoen  . . . 
for  ikke  at  glemme  stand- 
up-Hans ved  rattet.  Han 
sørgede  ene  og  alene  for 
underholdningen  mellem 
de  38  videofilm. 

Men  trods  begyndervan- 
skeligheder lykkedes  det 
hele  gruppen  at  indtage 
enhver  mulig  soveplads  på 
henholdsvis  gæstehjemmet 
og  i  kirkebygningen. 

Ordinanser  udført  for 
ca.  4000 

Klodshans,  fester  og 
diverse  byture  er  en  nok  så 
vigtig  del  af  turen,  men  det 
allervigtigste  vi  opnåede,  er 
nok  de  godt  4000  menne- 
sker, der  blev  udført  ordi- 
nanser for  i  templet. 

Det  er  godt  at  kunne 
tage  på  ferie  og  kunne  have 
det  fedt,  men  samtidig  også 


Der  er  mulighed  for  at  handle  i 
Stockholm  i  løbet  af  ugen. 

(FOTO:  hmise  Toft) 


Traditionen  tro  blev  Stockholm  endnu 
engang  invaderet  af  Københavns  Stavs 

vanvittige  unge  i  efterårsferien  1997. 
Godt  120  unge  og  deres  ledere  drog  i  to 

busser,  store  Klaus  og  lille  Klaus,  op 
gennem  det  svenske  landskab. 


at  kunne  udføre  et  seriøst 
stykke  arbejde.  I  de  år,  jeg 
har  været  på  tempeltur,  er 
dette  det  højeste  antal,  vi 
indtil  nu  har  opnået. 


Det  er  altid  rart  når  man  ikke 
bliver  glemt  på  sin  fødselsdag 
mener  Lars  Gråbæk  fra 
Slagelse  Gren. 

(FOTO:  Louise  Toft) 


Tempeloplevelsen  har 
helt  sikkert  været  med  til 
at  give  mange  et  vidnes- 
byrd og  styrke  andres.  Det- 
te blev  der  også  givet  meget 
kraftigt  udtryk  for  ved  vid- 
nesbyrdsmødet  den  sidste 
aften.  • 

Turens  deltagere  fik 
mulighed  for  at  være  i  tem- 
plet to  gange  i  løbet  af 
ugen,  og  hver  deltager 
udførte  ordinanser  for  i  alt 
ca.  30  personer. 

Partyyy 

På  trods  af  vilde  og  vold- 
somme fodbolds  turneringer, 
forfrysende  shoppingture  i 
Stockholm,  besøg  i  svøm- 
mehallen, aerobic  m.m.  så 
var  det  ikke  energi,  der  var 
mangel  på,  når  det  kom  til 


at  feste  den  halve  nat. 
(Dvs.  til  kl.  21:30) 

Dansegulvet  var  fyldt  op 
uafbrudt . . .  ikke  kun  med 
veteranerne,  men  især  med 
de  nye  12- 13-årige.  Man 
skulle  nærmest  bruge  en 
sneskraber  for  at  møffe  sig 
frem  på  dansegulvet,  og 
man  kunne  sagtens  forven- 
te at  få  en  albue  i  øjet  eller 
en  hestehale  i  øret,  men 
det  var  helt  klart  det  værd. 
Per  og  Kirsten  Meilsøe  hav- 
de pænt  sørget  for  forfrisk- 
ninger til  begge  fester,  så 
man  ikke  helt  mistede 
energien  efter  at  have  okset 
rundt  i  en  varm  festsal. 

Klodshans  og 
tæskeholdet 

Den  ene  aften,  hvor  der 
hverken  var  fest  eller  vid- 
nesbyrdsmøde,  var  der 
underholdning  fra  diverse 
ward.  Et  ward  bidrog  med 
"folkets  tale  til  nationen", 
andre  med  diverse  udgaver 
af  Klodshans . . .  dette  inde- 
bar bl.a.  "russisk  tragedie", 
"opera"  og  "originaludga- 
ven". Noget  af  det,  der 
bragte  de  fleste  grin  frem, 
var  helt  klart  de  noget 
ombyttede  rollebesætninger 

-  jeg  er  sikker  på,  at  nogle 
af  latterbrølene  har  forstyr- 
ret nogle  af  de  øvrige  bebo- 
ere på  gæstehjemmet. 

1000  tak 

En  af  de  største  succeser 
på  denne  års  tempeltur  var 
Kirsten  og  Per  Meilsøes 
"kantine".  Med  deres  lækre 
mad  og  forfriskninger  blev 
der  sørget  for,  at  INGEN 
gik  sultne  i  seng  en  eneste 
gang.  Jeg  tror  godt,  at  jeg 
på  alles  vegne  kan  sige 
1000  tak. 

De  6  dage  gik  så  hurtigt, 
og  det  føles,  som  om  der  er 
så  lang  tid  til  næste  år.  Men 
tiden  gik  selvfølgelig  så 
stærkt,  fordi  vi  havde  det 


så  godt,  og  der  ER  lang  tid 
til  næste  år. 

Tak  til  alle  for  en  god  tur 
...VI  SES  TIL  NÆSTE  ÅR. 

Louise  Toft  er  medlem 
af  Københavns  3.  Ward. 


På  trods  af  rejsens  seriøse 
formål  er  der  ikke  mangel  på 
pjat  og  pjank. 

(FOTO:  Louise  Toft) 


Der  bliver  hygget  på  gæstehjemmet  om  aftenen.  (FOTO:  Louise  Toft) 


Celeste  Hatting  og  Anna  Brock  fra  Khh.  3.  Ward  (FOTO:  Lomsc  Toft)  Vi  smiler  gerne  til  fotografen        (FOTO:  Lomse  Toft) 


Kirken  sender  hjælp 

til  Korea 


I løbet  af  de  sidste  2  år 
har  Kirken  givet  huma- 
nitær hjælp  til  Nordkorea. 
Hjælpen,  som  er  blevet 
formidlet  gennem  Røde 
Kors  og  andre  internatio- 
nale hjælpeorganisationer, 
har  bl.a.  bestået  af  2400 
tons  mel,  mælkepulver, 
olie  til  madlavning,  tæpper 


og  andet  førstehjælpsud- 
styr. 

Ældste  David  E.  Soren- 
sen  fra  De  Halvfjerds 
besøgte  for  nylig  Nordkorea 
på  foranledning  af  Det 
Første  Præsidentskab  for  at 
vurdere  den  nuværende 
situation.  Kirken  ønskede 
at  få  et  indblik,  i  hvilken 


form  for  hjælp  der  vil  blive 
brug  for  i  landet,  der  er  pla- 
get af  fødevarermangel. 
Rationeringer  er  allerede 
blevet  indført,  og  der  er 
fare  for  hungersnød. 

I  forbindelse  med 
besøget  hjalp  ældste  Soren- 
sen  og  ældste  Rex  D.  Pine- 
gar,  der  ledsagede  ældste 


Sorensen  i  Nordkorea,  med 
at  plante  500  æbletræer, 
som  Kirken  havde  skænket. 
En  repræsentant  for  Kirken 
ydede  teknisk  rådgivning  i 
et  forsøg  på  at  undgå  frem- 
tidig jorderosion. 

RED 

Glædelig  jul  og  godt  nytår 

til  alle  vores  udsendte 
missionærer  fra  Danmark! 

Kirkenyt  ønsker  alle  fuldtidsmissionærer 

o 

udsendt  fra  Århus  og  Københavns  Stave, 
en  glædelig  jul  samt  et  godt  nytår. 


Århus 
Stav 


Peter  Willemann 

England,  Birmingham 
Missionen 
Horsens  Gren 


Knud  B.  Andersen 
og  Nunne  Andersen 

Missionspræsident, 
Den  Danske  Mission 
Fredericia  Ward 


Nicklas  Skov  Hansen 

Sverige,  Stockholm 
Missionen 
Horsens  Gren 


Hans-Henrik  Grabe 

Schweiz,  Geneve 
Missionen 
Esbjerg  Ward 


Kristian  Soltoft  Holmboe 

Tyskland,  Berlin  Missionen 
Esbjerg  Ward 


Thomas  Brøgger  Larsen 

England,  Manchester 
Missionen 
Fredericia  Ward 


Klaus  Ryttersgaard 

England,  Bristol  Missionen 
Esbjerg  Ward 


Poul  Erik  Ilskov  Nielsen 
England,  Birmingham 
Missionen 
Fredericia  Ward 


Jimmy  Klitgaard 

USA,  Idaho  Pocatello 
Missionen 
Ålborg  Ward  - 


Benjamin  Nordahl  Andersen 
Grækenland,  Athens 
Mission 
Odense  1.  Ward 


Brian  Pedersen 
Danmark,  Den  Danske 
Mission 
Ålborg  Ward 

Kasper  Daniel  Kristensen 

England,  Leeds  Missionen 
Frederikshavn  Gren 


Joseph  Nordahl  Andersen 

England,  Manchester 
Missionen 
Odense  1 .  Ward 


Ian  Sørensen 

Irland,  Dublin  Missionen 
Århus  Ward 


Lars  Solbjerg  Nielsen 

Danmark,  Den  Danske 
Mission 
Odense  2.  Ward 


Jens  Lind  Jensen 
og  Sonja  Jensen 

Tempelmission,  Templet  i  Stockholm 
.V    .  .  Århus  Ward 


Københavns 
Stav 


Michael  Koch 

USA,  Tempe  Arizona 

Missionen 
Københavns  1 .  Ward 


Rune  Hall 

England,  London  Syd 

Missionen 
Københavns  1.  Ward 


Lise  Sofie  Bille  Andersen 

Danmark,  Den  Danske 
Mission 
Københavns  3.  Ward 


Thomas  Andersen 

Skotland,  Edinburg 
Missionen 
Allerød  Ward 


Dennis  Andersen 

England,  Leeds  Missionen 
Roskilde  Ward 


Steven  Bundgaard  Jan  Bartens  Brian  Jakobsen 

England,  London  Syd  Tyskland,  Munchen  England,  London  Syd 

Missionen  Missionen  Missionen 

•  Roskilde  Ward  Roskilde  Ward  Slagelse  Gren 

En  lille  beretning 
her  i  dette  pionerår  om  en 
af  de  allerførste  pionerer 

i  Fredericia 

Få  år  efter  den  anden  verdenskrig  kom  to  missionærer  til  Meta  Dybvangs  dør  i  bygningen 
"Gedesborg"  ved  torvet  i  Fredericia.  De  var  af  dansk  afstamning  og  blev  inviteret 
indenfor  af  hr.  Dybvang,  som  dog  sagde,  at  deres  budskab  ingen  interesse  havde. 


Dagen  efter  rejste  Meta 
Dybvang  med  sine  to  pur- 
unge døtre  til  Ans  for  at 
holde  jul,  medens  hr. 
Dybvang  måtte  blive  hjem- 
me ,  da  han  havde  tjeneste 
ved  De  Danske  Statsbaner, 
DSB.  Nu  ville  skæbnen,  at 
de  to  missionærer  var 
med  samme  tog. 
Meta  Dybvang 
hilste  på  dem 
og  fortalte 
dem,  hvor 
rejsen  gik 
hen,  og  at 
hendes 
mand 
ikke 
kunne 
komme 
med 
denne 
dag. 

Straks 
dagen  efter 
gik  missio- 
nærerne igen  til 
"Gedesborg",  hvor 
hr.  Dybvang  aftalte 
med  dem,  at  de  skulle 
komme  igen  nogle  dage 
efter.  Familien  Dybvang 
beundrede  de  to  missio- 
nærer fra  Jesu  Kristi  Kirke 
af  Sidste  Dages  Hellige  for 
deres  høflige  og  venlige 
optræden,  men  mente  dog 
ikke,  at  deres  kirke  var 
noget  for  dem.  Den  ældste 
af  døtrene,  Nunne,  som  var 


meget  religiøs,  fik  hvisket 
til  missionærerne,  at  de 
skulle  fortsætte  med  at 
komme,  hvilket  de  så  gjor- 
de. 


boede.  Salen,  som  mødet 
blev  holdt  i,  var  stuvende 
fuld.  Dels  af  undersøgere, 
dels  af  mormoner  fra  andre 
danske  byer. 


Søster  Meta  Dybvang,  96,  er  medlem  af  Fredericia  Ward  og  har 
været  det  i  et  halvt  hundrede  år  (FOTO:  TD) 


En  dag  blev  familien 
Dybvang  inviteret  til  et 
møde  på  en  af  byens  hotel- 
ler, hvor  missionærerne 


Ved  mødets  afslutning 
blev  Meta  Dybvang  opfor- 
dret til  at  slutte  med  en 
bøn.  Hun  blev  fuldstændig 


paf  og  rød  i  hovedet  og  vid- 
ste ikke  sine  levende  råd, 
men  fik  omgående  et  puf  i 
siden  af  sin  mand,  hvoref- 
ter hun  resolut  gik  på  taler- 
stolen. 

Ca.  to  år  efter  denne 
begivenhed  blev  Meta 
Dybvang  og  datteren  døbt. 
Den  anden  datter  Else 
blev  døbt  kort  tid 
senere.  Hr. 
Dybvang  tilslut- 
tede sig  ikke 
Kirken,  men 
han  vogtede 
nidkært,  at 
de  tre  over- 
holdt deres 
forpligtelser 
i  Kirken. 
Således  kom 
han  en  søn- 
dag morgen 
hjem  med  en 
stor  pose  frisk- 
bagte, duftende 
rundstykker  og  satte 
sig  til  rette,  idet  han 
sagde:  "I  skal  ingenting 
have,  for  i  dag  skal  I  jo 
faste!" 

I  starten  havde  Kirken  i 
Fredericia  kun  små  lokaler 
til  rådighed.  Et  af  stederne 
var  i  et  baglokale  på  første 
sal  over  gården.  I  stueeta- 
gen underneden  var  der  et 
smedeværksted.  Når  Hjæl- 
peforeningen havde  møde 
om  eftermiddagen  hvor  de 

spillede  og  sang,  så  fløjtede 
smedene  med  på  melodier- 
ne. 

Meta  Dybvang,  hendes 
to  døtre  og  et  par  af  Kir- 
kens trofaste  søstre  gjorde 


et  stort  og  uselvisk  arbej- 
de med  Kirkens  opbyg- 
ning i  Fredericia  og  alle 
de  nødvendige  aktiviteter, 
kaldelser  med  mere,  der 
hører  til  i  Jesu  Kristi  Kir- 


ke af  Sidste  Dages  Hel- 
lige. 

Lige  til  Meta  Dybvang 
blev  90  år,  har  hun  passet 
sit  kald  som  besøgslærerin- 
de.  Nu  er  hun  blevet  96  år, 


er  stadig  "still  going 
strong",  men  bor  på  pleje- 
hjem. 

Kaja  Balleby  er  medlem 
af  Fredericia  Ward  i  Århus 
Stav. 


PAF  nu  brugbart  med 

Windows 


Nu  kan  du  købe  et 
tillægsprogram  til 
PAF,  der  gør,  at  du 
kan  bruge 
Windows,  når  du 
skal  udskrive  og  og 
se  på  dine  data. 


Nu  er  Kirkens  slægtshi- 
s  toriske  software  til 
hjemmecomputere,  Perso- 
nal  Ancestral  File,  tilpasset 
styreprogrammet,  Microsoft 
Windows. 

Personal  Ancestral  File 
Companion  er  det  første 
Windows-baserede  pro- 
dukt, som  er  frigivet  til  pro- 
grammet. Det  er  beregnet 
til  at  virke  sammen  med 
PAF  3.0.  Det  kan  også  vir- 
ke sammen  med  version  2.0 
eller  højere. 

Det  nye  produkt  virker 


Personal 
Ancestral  ,File 

Print  Charts  and  Reports  from  V^/indows"' 


USER'S  GUiDE 


med  alle  Windows-compa- 
tible printere,  deriblandt 
matrix,  ink  jet  og  laser. 

Du  kan  nu  udskrive  ske- 
maer og  rapporter  fra 
Windows  med  flere  mulig- 
heder for  valg  af  formater 
for  begivenheder,  datoer, 
stednavne  og  et  uendeligt 
antal  generationer.  Det 
udskriver  både  på  stående 
og  liggende  papir  i  flere  for- 
skellige formater,  deriblandt 
A4.  Tekst  og  kasser  kan 


gøres  større  eller  mindre. 

Programmet  kan  formgi- 
ve og  udskrive  flere  former 
for  familiegruppeskemaer 
og  anetavler,  deriblandt  cir- 
kulære og  vifteformede 
anetavler  samt  biografiske 
oplysninger  med  billeder. 
Det  kan  også  udarbejde 
indeks  og  indholdsforteg- 
nelser til  udskrevne  slægts- 
historier. 

Andre  væsentlige  ting 
ved  det  nye  program  omfat- 
ter "Cousin  Smart",  som 


udelukker  dobbeltindførsler 
i  de  slægtshistoriske  opteg- 
nelser. 

Personal  Ancestral  File 
Companion  kan  købes  på 
Kirkens  distributionscentre. 
Prisen  er  omkring  100  kr. 

Systemkravene  er  føl- 
gende: Windows  3.1  eller 
nyere;  Personal  Ancestral 
File  2.0  eller  nyere;  VGA- 
skærm;  1.44"  diskettedrev; 
4  MB  fri  plads  på  harddisk- 
en. 4  MB  RAM  anbefales. 

LJ 

Pionererne  bliver  levende 


I  forbindelse  med  slægtshistorie  kan  man  støde  på  spændende 
pionerer  fra  Kirkens  tidlige  historie. 

Ferdinand  Friis  Hintze  var  den  første,  der  døbte  med 
myndighed  i  Jerusalem  i  tidernes  fyldes  uddeling.  Han  forestod 
,  I , ,       også  oversættelsen  af  Mormons  Bog  til  tyrkisk. 


Ældste  Ferdinand 
Friis  Hintze  var  den 
første,  der  døbte 
med  myndighed 
i  denne  uddeling 
i  Jerusalem. 


"Den  13.  april  1864  sej- 
lede 'Sultana'  fra  Køben- 
havn med  353  danske  mor- 
moner. Rejsen  gik  over 
Lybeck,  Hamburg  og 
Grimsby  til  Liverpool,  hvor 
man  stødte  til  et 
svensk/norsk  selskab  og 
med  dette  bordede 
"Monarch  of  the  Sea",  som 
den  28.  april  afgik  med 
Amerika  som  mål  og  ialt 


973  mormoner  som  sin  last. 
Den  3.  juni  nåedes  New 
York  og  samme  aften  fort- 
sattes med  damper  til  Alba- 
ny, hvorfra  det  gik  med  tog 
til  St.  Joseph  i  Missouri  og 
op  ad  floden  til  Wyoming  i 
Nebraska.  Herfra  kom  de 
fleste  skandinaver  til  Utah 
med  kirkens  okse -tog,  af 
hvilke  der  dette  år  var 
sendt  ialt  170  fra  Utah  ... 


IDe]  ankom  til  Salt  Lake 
City  den  15.  september" 
(Jørgen  W.  Schmidt,  Oh, 
du  Zion  i  Vest,  s.  158). 

Dette  lille  afsnit  fra  Jør- 
gen Schmidts  bog  om  den 
19.  emigrations  gruppe 
læste  jeg  engang,  uden  at 
vide,  at  fire  af  disse  353 
danske  mormoner,  der  den- 
gang rejste  til  USA,  var 
min  slægt.  Jeg  opdagede 


det,  da  jeg  engang  skulle 
indsende  navne  til  templet 
og  fik  at  vide,  at  ordinan- 
serne  allerede  var  udført  af 
en,  som  hed  Ferdinand  Friis 
Hintze.  Ved  hjælp  af  oplys- 
ninger på  Slægtshistorisk 
Centers  computerprogram, 
FamilySearch,  samt  lidt 
brug  af  Internet  og  flere 
forholdsvis  let  tilgængeUge 
kilder,  som  ovennævnte  og 

History  of  The  Scandinavi- 
an  Mission  samt  nogle  af 
Kirkens  nyligt  udgivne 
CD'er  med  beretninger  og 
oplysninger  om  pionererne, 
har  jeg  fundet  frem  til  føl- 
gende om  en  pioner  i  min 
egen  slægt: 

Familien  Hintze 

Anders  Hintze  og  hans 
hustru  Karen  tilsluttede  sig 
Kirken  den  12.  juli  1861  i 
Roskilde.  De  havde  to 
børn,  Ferdinand  og  Floren- 
tine  og  senere  fik  de  Sara. 
Ferdinand  blev  døbt  på  sin 
8'års  fødselsdag,  den  13. 
maj  1862  i  Roskilde.  Fami- 
liens mål  med  emigrationen 
var  Salt  Lake  City.  Lille 
Sara  døde  på  vejen  over 
Atlanterhavet. 

Ferdinand  Friis  Hintze, 
som  var  10  år  i  1864,  vok- 
sede op  i  Salt  Lake  City. 
Han  var  på  tre  missioner  i 
De  Forenede  Stater,  én  i 
Skandinavien  og  to  i  Tyrki- 
et og  Palæstina. 

På  mission  i  Danmark 

I  1884  rejste  han  til 
Danmark  på  mission  og  fik 
her  til  opgave  at  arbejde  i 
Aalborg.  Han  efterlod  3 
hustruer  og  7  børn  i  Utah! 

Ældste  Hintze  måtte 
føle  forfølgelsen  af  anderle- 
des tænkende  på  sin  egen 
krop.  På  trods  af  at  loven 
påbød  religionsfrihed,  brød 
man  sig  bestemt  ikke  om 
mormonerne  her  i  Dan- 
mark midt  i  1880'erne, 
hvor  ældste  Hintze  var  på 
mission.  I  maj  1885  blev 
ældste  Hintze  bedt  om  at 
aflægge  forklaring  om  sig 
selv  og  sine  missionærkam- 
merater for  politiet  i  Aal- 
borg. Senere  blev  han 
udvist  fra  Aalborg  sammen 
med  ældste  Lundsten.  De 
ankom  til  København  i  juni 
måned  og  kom  her  for  ret- 
ten. Ældste  Lundsten  blev 
fængslet,  indtil  han  kunne 
sendes  hjem.  Ældste  Hintze 
blev  frifundet  og  fik  lov  til 
at  besøge  slægt  og  venner 
på  Sjælland.  For  at  undgå 


udvisning  af  landet  fik  han 
til  opgave  at  tjene  i  Norge. 
Den  19.  juni  1885  skrev 
ældste  Hintze  følgende  i  sin 
dagbog:  "Det  var  de  sidste 
dage  for  mig.  I  dag  skal  jeg 
forlade  mit  fødeland  for 
aldrig  mere  at  vende  tilba- 
ge, men  der  vil  komme 
endnu  en  dag,  hvor  Her- 
rens tjenere  vil  blive 
behandlet  anderledes." 

Det  var  et  stort  vidnes- 
byrd for  ældste  Hintze, 
hver  gang  Herren  hjalp 
ham  og  de  andre  missio- 
nærer og  beskyttede  dem 
mod  deres  forfølgere.  Han 
skrev  i  sin  dagbog,  efter  at 
han  havde  beskrevet  en 
farefuld  situation,  som  han 
og  hans  kammerat  blev 
udsat  for:  "I  begyndelsen  så 
det  ud  som  om  vi  ville  blive 
mishandlet,  men  Herren 
hjalp  os  ved  at  oprejse  ven- 
ner og  alt  vendte  sig  til  det 
gode,  og  vi  slap  væk  uden 
så  meget  som  en  skramme 
på  vores  krop.  Vi  var  under 
hele  forløbet  ikke  den 
mindste  smule  bange,  og  da 
det  altsammen  var  forbi, 
følte  vi  stor  taknemmelig- 
hed mod  Herren  for  vores 
udfrielse." 

På  mission  i  Tyrkiet 

1  januar  1887  ankom 
ældste  Hintze  til  missionen 
i  Konstantinopel  (nu  Istan- 
bul), hvor  han  arbejdede 
sammen  med  ældste  Tan- 
ner.  Her  døbte  ældste  Hin- 
tze en  serber  ved  navn 
Mischa  Markow,  som  sene- 
re var  med  til  at  åbne 
døren  for  missioneringen  i 
flere  af  Balkanlandene  og  i 
Belgien.  Den  23.  marts 
efterfulgte  ældste  Hintze 
den  afløste  missionspræsi- 
dent,  ældste  Spori.  På  det- 
te tidspunkt  udgav  ældste 
Hintze  sammen  med  to 
indfødte  omvendte  "Tro- 
sartiklerne" og  en  pjece  på 
tyrkisk.  Ældste  Hintze 
brugte  også  tid  på  at  rejse 
rundt  i  området  og  besøgte 
bl.a.  i  1888  og  1889  flere 
steder  i  Israel.  . 


Da  præsident  Hintze 
vendte  hjem  til  Utah  i 
december  1889,  blev  han 
ledsaget  af  Haik  Devahird- 
jian,  den  første  armeniske 
sidste  dages  hellige,  der 
immigrerede  til  Utah. 

Sammen  med  apostel 
Anthon  H.  Lund 

I  december  1897  rejste 
apostlen  Anthon  H.  Lund 
og  ældste  Ferdinand  F.  Hin- 
tze fra  Salt  Lake  City  på  en 
særlig  mission  til  Tyrkiet, 
Syrien  og  Palæstina. 

De  ankom  til  Tyrkiet  for 
at  finde  et  muligt  indsam- 
lingssted for  de  armeniske 
hellige  i  Palæstina  eller  i 
Lilleasien.  Der  blev  imidler- 
tid ikke  foretaget  noget 
væsentligt  i  denne  hense- 
ende. Den  første  konferen- 
ce i  Den  Tyrkiske  Mission 
blev  afholdt  den  27.  marts 
1898,  og  de  statistiske 
optegnelser  viser,  at  der  var 
185  medlemmer,  deriblandt 
5  indfødte  ældster.  Ældste 
Hintze  blev  opretholdt  som 
en  slags  åndelig  vejleder 
med  den  særlige  opgave  at 
sørge  for,  at  Kirken  blev 
anerkendt  af  de  tyrkiske 
myndigheder,  samt  at 
sørge  for  udgivelse  af  litte- 
ratur på  tyrkisk  og  arme- 
nisk.  Han  udgav  i  denne 
periode  29.000  pjecer  på 
tyrkisk  og  armenisk.  I 
1899  blev  han  atter  missi- 
onspræsident  i  Tyrkiet. 
Ældste  Hintze  oprettede 
også  adskillige  af  Kirkens 
grene  i  Lilleasien. 

To  danskere  er  de  første, 
der  døber  i  Jerusalem 

9.  maj  1898  fandt  en 
særlig  begivenhed  sted  i 
Jerusalem:  Denne  ud- 
delings første  dåb  med  gud- 
dommelig myndighed  i 
Jerusalem  fandt  sted  i  Mari- 
as Brønd,  hvor  ældste 
Ferdinand  F.  Hintze  døbte 
Geo.  Vezerian  og  Geo. 
Nadgarian,  to  armenier  fra 
Lilleasien.  De  blev  begge 
bekræftet  samme  dag,  den 
første  af  apostlen  Anthon 


H.  Lund  og  den  sidste  af 
ældste  Hintze. 

På  vej  hjem  fra  Tyrkiet 
benyttede  ældste  Hinze 
muligheden  for  at  rejse 
omkring  Danmark.  Den  4. 
januar  1900  aflagde  han  en 
interessant  rapport  om  sin 
mission  til  Tyrkiet,  deltog  i 
flere  møder  i  København 
og  omegn.  Derpå  rejste  han 
tilbage  til  sin  familie  i 
Utah. 

Mormons  Bog  på  tyrkisk 

I  1906  blev  Mormons 
Bog  udgivet  på  tyrkisk  med 
armenisk  skrift,  under 
ledelse  af  Ferdinand  Friis 
Hintze  i  Boston  i  Massa- 
chusetts. Denne  udgave 
trykkes  ikke  længere  (se 
Stjernen,  juni  1997,  s.  28). 
Den  blev  oversat  af  ældste 
Hintze  og  flere  andre,  og 
det  var  meningen,  at  den 
skulle  trykkes  i  Tyrkiet,  da 
det  var  meget  vanskeligt  at 
indføre  bøger  i  Tyrkiet  på 
det  tidspunkt. 

32  børn 

Ældste  Hintze  havde  i 
alt  4  hustruer,  og  han  fik  32 
børn.  Gennem  flere  år  leve- 
de han  med  3  af  sine 
hustruer  i  et  polygamt 
ægteskab.  Han  var,  ligesom 
andre  polygame  pionerer, 
udsat  for  retsforfølgelse.  Da 
Ferdinand  Friis  Hintze  døde 
den  9.  marts  1928  efterlod 
han  2  hustruer. 

I  dag  kan  flere  tusinde 
amerikanere  føre  deres 
slægt  tilbage  til  Ferdinand 
Friis  Hintze  og  glæde  sig 
over  at  føle,  at  de  har  mod- 
taget en  spændende  pio- 
nerarv. Og  jeg,  som  ganske 
almindelig  dansker,  har 
også  del  i  denne  arv.  Hvad 
med  dig? 


Lisbeth  Jensen 

Frederiksberg  Ward 
Slægtshistorisk  konsulent 
i  København  Stav 

Brødre  fra 
Nykøbing  Falster  og 
Slagelse  på  dejlig 
kanotur  sammen! 


Brødre  fra  Slagelse  og  Nykøbing  Falster  Grene  hygger  sig  på  Susåen.  (FOTO:  Johansen) 


Det  var  ikke  uden  dramatik  og 
udfordringer,  at  en  længe  planlagt  kanotur 
for  brødre  fra  grenene  i  Slagelse  og 
Nykøbing  Falster  løb  af  stablen. 


Det  var  ikke  hverken 
styrke  eller  vilje,  det 
skortede  på  hos  de  friske 
brødre,  der  i  slutningen  af 
august  måned,  en  fredag 
eftermiddag,  mødtes  ved 
Fuglebjergbro  nord  for 
Næstved.  Planen  for  week- 
enden lød  på  en  kanotur 
med  overnatning  i  det  fri, 
men  vejrguderne  var  ikke 
helt  så  samarbejdsvillige, 
som  man  kunne  ønske  sig. 

Vel  ankommet  beslutte- 
de gruppen  sig  for  med  tak 
at  modtage  familien 
Gråbæks  tilbud  om  husly  i 
deres  hjem  den  nat.  Det 
blev  til  mad,  videofilm  og 
råhygge,  som  de  unge  del- 
tagere bestemt  var  glade 
for.  Som  en  udtrykte  det: 
"På  nuværende  tidspunkt 
er  det  bedre  at  være  inde 
end  ude",  hvilket  turens 
arrangører  måtte  give  de 


unge  ret  i,  da  himmel  og 
jord  stod  i  et. 

Dramatik  på  Susåen 

Efter  en  god  nats  hvile 
på  familien  Gråbæks  gods, 
drog  gruppen  mod  Susåen 
og  en  dejlig  dag  på  vandet. 

-Og  det  blev  en  dejlig 
oplevelse,  fortæller  bror 
Simon  Johansen,  der  er 
grenspræsident  i  Nykøbing 
Falster  Gren  og  en  af  initia- 
tivtagerne til  turen. 

-Med  en  lille  indsats  fik 
vi  hurtigt  fundet  melodien 
med  at  padle,  fortæller 
præsident  Johansen,  der 
tilføjer,  at  de  unge  var  søde 


til  at  tage  hensyn  til  "de  lidt 
ældre". 

Men  på  trods  af  alders- 
forskellen på  deltagerne 
opførte  alle  sig  som  drenge, 
og  der  blev  bravt  kæmpet 
mellem  kanoerne. 

Hastig  redningsaktion 

Stemningen  var  let  og 
dejlig,  lige  indtil  bror  Finn 
Lykkegaard  fra  Slagelse 
Gren  påpegede,  at  en  af 
kanoerne  lige  var  sejlet  for- 
bi en  lille  kalv,  der  var  ved 
at  drukne. 

-Vi  måtte  straks  konsta- 
tere, at  han  havde  ret,  for- 
tæller Simon  Johansen. 


Morten  Olsson  fra 
Nykøbing  Falster  Gren 
sprang  resolut  i  vandet  for 
at  redde  den  lille  kalv,  der 
ved  en  fejltagelse  havde 
forvildet  sig  ned  i  vandet. 
Var  det  ikke  for  Mortens 
redningsaktion,  var  kalven 
druknet. 

-Vi  følte  os  alle  taknem- 
melige for  situationens  lyk- 
kelige afslutning,  fortæller 
Simon  Johansen,  der 
tilføjer,  at  alle  deltagerne 
følte  sig  som  helte  efter 
denne  lille  episode. 

Frokost  hos  familien 
Kofoed 

Frokosten  blev  indtaget 
på  familien  Kofoeds  jord. 
De  sejlende  brødre  blev 
taget  godt  imod  af  familien. 

Efter  et  dejligt  måltid  og 
en  lille  lur  gik  turen  videre. 
Dog  ikke  helt  uden  proble- 

mer,  idet  en  af  kanoerne 
undervejs  kom  lidt  i  karam- 
bolage med  en  mand,  der 
var  lidt  sur.  Det  lykkedes 
dog  bror  Finn  Lykkegaard 
at  tale  manden  til  ro,  og 
gruppen  kunne  fortsætte  ti 
vejs  ende. 

-Alt  i  alt  var  det  en  vid- 
underlig tur,  siger  Simon 
Johansen,  der  takker  Sla- 
gelse Gren  for  samarbejdet 
og  udtrykker  ønske  om  at 
gentage  aktiviteten  til 
næste  år. 

RED. 


Morten  Olsson  var 
dagens  helt,  da  han 
reddede  den  lille 
kalv. 

(FOTO:  Johansen) 


Robert  Jensen  fra  Nykøbing  Falster  nød  dagen  på 
vandet  med  de  øvrige  brødre.  (FOTO:  Johansen) 


Grenå  får  egen 
menighed  et  par 
gange  om  måneden 


Mormoner 
får  kirke 
i  Grenaa 


Gudstjeneste 
hver  anden 
søndag  i 
Pavillonen 

Af  Mogens  Lyng 


KIRKESAMFUND 


GRENA^V  -  Grenaa  får  søn- 
dag et  nyt  kirkesamfund, 
når  Jesu  Kristi  Kirke  af 
Sidste  Dages  Hellige,  også 
kaldet  Mormonkirken,  hol- 
der sin  første  gudstjeneste  i 
Kulturhuset  Pavillonen, 
hvor  kirken  lejer  sig  ind, 
Hver  anden  sendag  vil  der 
være  gudstjeneste  i  Gre- 
naa. 

Det  bliver  ikke  det  ene- 
ste, grenaaenserne  kom- 
mer til  at  mærke  Lil  mor- 
monkirken, idet  missionæ- 
rer fra  kirken  mindst  et  par 
gange  om  ugen  vil  være  i 


Grenaa  for  at  missionere 
på  gaderne  og  i  hjemmene. 

De  to  missionærer  i  Gre- 
naa er  Johan  Gardenkrans, 
der  er  svensker,  og  Joseph 
Raylance,  der  kommer  fra 
staten  Utah  i  USA,  hvor 
Mormonkirken  har  sit  ho- 
vedsæde. 

Mormonkirkens  missio- 
neerer  forpligter  sig  til  at 
arbejde  to  åir  aom  missio- 
nærer for  kirken,  og  det  er 
mildest  talt  på  fuld  tid,  idet 
den  ugenlige  arbejdstid  er 
72  timer. 

Mormonkirken  forsøger 
at  genskabe  den  oprinde- 
lige kirke,  som  de  mener 
Jesus  stiftede,  da  han  var 
på  jorden,  men  som  siden 
er  gået  i  glemmebogen. 
Sang,  bøn  og  nadver  er  ho- 
vedindholdet i  gudstjene- 
sterne, hvor  det  ikke  er  b«- 
talte  præster,  men  medlem- 
merne, der  taler. 

Mormonkirken  er  stiftet 
i  1830  i  New  York.  På  v. 
densplan  er  der  omkring  10 
millioner  medlemmer,  Der 


Det  er  måske  ikke 
den  største  historiske 
begivenhed  i  Dan* 
mark,  men  alligevel 
får  den  betydning 
for  en  håndfuld 
sidste  dages  hellige, 
der  nu  hver  anden 
søndag  får  mulighed 
for  at  tilbede  Gud  i 
deres  by. 


Det  var  en  mulighed, 
som  vi  fik,  fortæller 
præsident  Ryttersgaard.  Et 
medlem,  der  selv  bor  i  Gre- 
nå, sørgede  for,  at  Kirken 
hver  anden  uge  kunne  leje 
sig  ind  i  nogle  lokaler,  der 
var  passende  til  at  holde 
nadvermøde  og  søndags- 
skole, fortæller  stavspræsi- 
denten  i  Århus  Stav,  der 
tilføjer,  at  man  er  villige  til 
at  prøve  alle  nye  tiltag. 

-Forsøget  med  at  holde 
et  nadvermøde  ude  i  de 


små  regioner  er  jo  en 
anderledes  måde  at  tænke 
på,  siger  Erik  Ryttersgaard, 
der  fortæller,  at  Århus  Stav 
er  opmærksomme  på  områ- 
der i  staven  hvor  der  kan 
sættes  ind. 

Med  den  øgede  aktivitet 
i  Grenaa- området  vil  fuld- 
tidsmissionærerne  også  i 
den  nærmeste  fremtid  kon- 
centrere deres  indsats  i 
byen. 

RED 


Den  lokale  avis  i  Grenaa 
bragte  en  notits  om  den 
nydannede  menighed  og 
fortalte  byens  borgere  om  de 
to  missionærer,  de  kan 
forvente  at  se  i  bybilledet. 

(Djursland) 

Tempelkalender  1998 

Templet  i  Stockholm 


Mdr/dato 

Uge 

Stav/Mission 

Mdr/dato 

Uge 

Stav/Mission 

Januar 

August 

02-03 

1 

Srockholm/Srockholm  Syd 

04-08 

32 

Tampere 

06-10 

2 

Internationalt/præstedømmet 

11-15 

33 

Moskva 

13-17 

3 

(jotehorg 

18-22 

34 

Gotehorg 

20-24 

4 

Malmo/S venske  Mission 

25-29 

35 

St.  Petersborg 

27-31 

5 

St  Percrsborg  Mission  m.m. 

September 

Februar 

01-05 

36 

Finske  Mission 

03-07 

6 

Helsinki/Estland 

08-12 

37 

Oslo/Norske  Mission 

10-14 

7 

København 

15-19 

38 

Aarhus 

17-21 

8 

Aarhus 

22-26 

39 

Helsinki/Estland 

24-28 

9 

Tampere/Finske  mission 

Marts 

03-07 
10-14 
17-21 
24-28 

April 

31-04 

08-  12 
14-18 
21-25 
28-02 

Maj 

05-09 
12-16 
19-23 
26-30 

Juni 

.  02-06 

09-  13 
14-29 

Juli 

30-04 
07-11 
!4-l8 
21-25 
28-01 


Oktober 


10  Oslo/Norske  Mission 

1 1  Stockholm/Stockholm  Syd 

12  Malmo/Svenske  Mission 

13  Moskva 


14  Goteborg 

15  Helsinki 

16  A  a  rh  1 1  s/København 

17  Tampere/Finske  Mission 

18  St.  Petersborg 


19  Oslo/'Norske  Mission 

20  Moskva 

2 1  Malmo/Svenske  Mission 

22  Nordiske  Unge  Voksne 


23  Goteborg 

24  Tampere/Finske  Mission 
25-26  Lukket 


27  Malmo/Svenske  Mission 

28  Norske  Mission 

29  Oslo 

30  Helsinki 

3 1  København/Aarhus 


29-03 

40 

Malmo/Svenske  Mission 

06-10 

41 

Stockholm/Stockholm 

Syd/Nordiske  Enlige  Voksne 

13-17 

42 

Aarhus 

20-24 

43 

København 

27-31 

44 

Tampere/Estland 

November 

03-07 

45 

Moskva 

10-14 

46 

Tampere/Tinske  Mission 

17-21 

47 

Oslo/Norske  Mission 

24-28 

48 

Goteborg 

December 

01-05 

49 

Helsinki 

08-12 

50 

St.  Petersborg 

15-19 

51 

International/Nordisk 

20-31  ■ 

52-53 

Lukket 

1999 

Januar 

05-09 


Nordisk  uge 

